CELEX: 62010TN0107
Language: fi
Date: 2010-03-03 00:00:00
Title: Asia T-107/10: Kanne 3.3.2010 — Procter & Gamble Manufacturing Cologne v. SMHV

22.5.2010   
            
            
               FI
            
            
               Euroopan unionin virallinen lehti
            
            
               C 134/38
            
         Kanne 3.3.2010 — Procter & Gamble Manufacturing Cologne v. SMHV
   (Asia T-107/10)
   2010/C 134/66
   Kannekirjelmän kieli: englanti
   
      Asianosaiset
   
   
      Kantaja: Procter & Gamble Manufacturing Cologne GmbH (Köln, Saksa) (edustaja: asianajaja K. Sandberg)
   
      Vastaaja: sisämarkkinoiden harmonisointivirasto (tavaramerkit ja mallit) (SMHV)
   
      Vastapuoli valituslautakunnassa: Natura Cosméticos SA (Itapecerica da Serra, Brasilia)
   
      Vaatimukset
   
   
               —
            
            
               sisämarkkinoiden harmonisointiviraston (tavaramerkit ja mallit) toisen valituslautakunnan 23.11.2009 tekemä päätös asiassa R 1558/2008-2 on kumottava
            
         
               —
            
            
               vastaaja on velvoitettava korvaamaan oikeudenkäyntikulut
            
         
               —
            
            
               vastapuoli valituslautakunnassa on velvoitettava korvaamaan valituslautakunnassa käydystä menettelystä aiheutuneet kulut
            
         
      Oikeudelliset perusteet ja pääasialliset perustelut
   
   
      Yhteisön tavaramerkin hakija: vastapuoli valituslautakunnassa
   
      Haettu yhteisön tavaramerkki: sanamerkki NATURAVIVA luokkiin 3, 5 ja 44 kuuluvia tavaroita ja palveluja varten
   
      Sen tavaramerkki- tai merkkioikeuden haltija, johon väitemenettelyssä on vedottu: kantaja
   
      Tavaramerkki- tai merkkioikeus, johon väitemenettelyssä on vedottu: merkin VIVA saksalaiset tavaramerkkirekisteröinnit luokkaan 3 kuuluvia tavaroita varten, merkin VIVA yhteisön tavaramerkkirekisteröinti luokkaan 3 kuuluvia tavaroita varten
   
      Väiteosaston ratkaisu: Yhteisön tavaramerkkiä koskeva hakemus hylättiin kokonaisuudessaan.
   
      Valituslautakunnan ratkaisu: Valitus hyväksyttiin.
   
      Kanneperusteet: Asetuksen (EY) N:o 207/2009 8 artiklan 1 kohdan b alakohtaa on rikottu, koska valituslautakunta katsoi virheellisesti, että kysymyksessä olevien tavaramerkkien välillä ei ole sekaannusvaaraa.